गधे के मालिक रजनीश ने बताया की इस गधे पर उसका रोजाना हजार रुपये तक खर्चा आ जाता है. रोजाना उसका ये गधा 5 किलो चने खाता है और इसे एक टाइम मीठे में भी कुछ चाहिए. गधे की मनपसंद स्वीट डिश लड्डू और गुड़ है. रजनीश के बेटे सुमित ने बताया की पिता के साथ वो भी गधे की देखभाल करता है. स्कूल से आने के बाद वो इस गधे को घास चराने भी ले जाता है. पढ़ाई के साथ वो अपने पिता की मदद करता है. टीपू की शोहरत सिर्फ हरियाणा तक ही सीमित नहीं है, बल्कि पंजाब, राजस्थान और उत्तर प्रदेश समेत कई स्थानों से लोग टीपू के दीदार करने आते हैं और इसकी गजब की कद काठी देखकर तारीफ किये बगैर नहीं रह पाते.